கேள்வி: கெர்லிங் - கெர்லிங் நிகழ்ச்சி பற்றி நீங்கள் என்ன அறிந்துள்ளீர்கள்?
பதில்: 1978-ஆம் ஆண்டில் கெர்லிங் நகரில் உள்ள மகா மாரியம்மன் ஆலயத்தின் சிலைகள்; சமயத் தீவிரவாதிகள் சிலரால் உடைக்கப்பட்ட போது, அந்தக் கோயிலில் காவலில் இருந்த இந்தியர் இளைஞர்கள் சிலர்; சிலை உடைப்புகளில் ஈடுபட்ட ஐவரைக் கொன்றனர். கெர்லிங் நிகழ்ச்சி (''Kerling Incident'') என பரவலாக அறியப்படும் இந்த நிகழ்வு பன்னாட்டு அளவில் உணரப்பட்டது. பன்முகக் கலாசாரம் கொண்ட மலேசியாவில்; இந்து கோயில்கள் உடைக்கப் படுவது அல்லது அழிக்கப் படுவது, பல ஆண்டுகளாக நடைபெற்று வந்தன. அந்த நிகழ்வுகள் நல்லிணக்கத்தைப் பேணுவதற்கு நீண்ட காலமாகப் போராடி வரும் ஒரு நாட்டில் மத பதற்றங்களைத் தூண்டி வந்தன. நாட்டில் ஆயிரக் கணக்கான இந்துக் கோயில்கள் உள்ளன. அவை பல தனியார் நிலங்களிலும் அல்லது தோட்ட நிலங்களிலும் கட்டப் பட்டவை. 1957-ஆம் ஆண்டில் நாடு சுதந்திரம் பெறுவதற்கு முன்னர் இந்தியாவில் இருந்து இங்கு புலம்பெயர்ந்த தொழிலாளர்களால் கட்டப்பட்ட கோயில்கள் ஆகும். மனித உரிமைக் குழுக்கள் எதிர்ப்பு நாட்டின் புதிய வளர்ச்சிகள் எனும் பெயரில், வரலாற்று மதிப்புமிக்க பல கோயில்கள், மண்தகரிகள் மூலம் அகற்றப் படுவதாவும்; அவற்றினால் நாட்டின் சிறுபான்மை இந்து சமூகத்தினரிடையே கோபம் அதிகரித்து வருவதாகவும்; சில மலேசிய மனித உரிமைக் குழுக்கள் எதிர்ப்பு தெரிவித்து வந்தன. அத்துடன் மலேசிய அரசியல்வாதிகள் சிலரும் எதிர்ப்பு தெரிவித்தனர். பல மாநிலங்களில் இந்து கோயில்கள் அமைந்து இருந்த நிலங்கள்; உள்ளூராட்சி மன்றங்கள் அல்லது மாநில அதிகாரிகளால் கையகப்படுத்தப்பட்டன. அந்தக் கோயில்கள் சட்டவிரோத கட்டிடங்கள் என்றும் அவர்கள் வாதிட்டனர்; மற்றும் அவற்றை இடித்தும் வந்தனர். அந்தக் கெர்லிங் நிகழ்ச்சியில் (''Kerling Incident'') கோயிலின் சிலை உடைப்புகளில் ஈடுபட்ட ஐவர் கொல்லப்பட்டனர். இந்தச் சம்பவம் நாட்டளவிலும் பன்னாடு அளவிலும் பெரும் சர்ச்சையைக் கிளப்பியது. தாக்குதல் நடத்திய கெர்லிங் கோயில் இளைஞர்கள் அனைவருக்கும் சிறைத் தண்டனை விதிக்கப்பட்டது. அப்போது அவர்களின் சார்பில் முன்னாள் ம.இ.கா. பொதுச் செயலாளர் டி.பி. விஜேந்திரன் MIC Secretary-General DP Vijandran வழக்கறிஞராகப் பணியாற்றினார்.
கேள்வி: கெர்லிங் - கெர்லிங் தமிழ்ப்பள்ளி பற்றி நீங்கள் என்ன அறிந்துள்ளீர்கள்?
பதில்: 1940-ஆம் ஆண்டுகளில் கெர்லிங் தோட்டத்தின் 3 பிரிவுகளில், தனித்தனியாக மூன்று தமிழ்ப்பள்ளிகள் இருந்து இயங்கி வந்தன. அந்த மூன்று தமிழ்ப் பள்ளிகளும் 1980-ஆம் ஆண்டில் இணைக்கப் பட்டதும்; கெர்லிங் தமிழ்ப்பள்ளி உருவானது. தற்சமயம் 4.5 ஏக்கர் நிலத்தில் இந்தப் பள்ளி அமைந்து இருக்கிறது. கெர்லிங் தமிழ்ப்பள்ளியில் 110 மாணவர்கள் பயில்கிறார்கள்; 12 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.
கேள்வி: கெர்லிங் - தொலைநோக்குப் பள்ளி பற்றி நீங்கள் என்ன அறிந்துள்ளீர்கள்?
பதில்: 2020-ஆம் ஆண்டில் இப்பள்ளியைச் சேர்ந்த மாணவிகள் சுகாசினி; தனலட்சுமி ஆகிய இருவரும் குறுக்கு ஓட்டத்தில் (cross country) தேசிய அளவில் முதலாம்; இரண்டாம் நிலைகளில் வெற்றி பெற்றுள்ளனர். இப்பள்ளியில் மழலையர் வகுப்பு, மாணவர் தங்கும் விடுதி, நூல்நிலையம், பெரிய விளையாட்டுத் திடல், கணினி அறை, ஆசிரியர்களுக்கான அறை, கருவள அறை என கல்விக்கு ஊக்கம் அளிக்கும் பல வசதிகள் உள்ளன. இப்பள்ளியின் தலைமையாசிரியர் குமார். {| class="wikitable sortable" !பள்ளிஎண் !இடம் !பள்ளியின்பெயர்மலாய் !பள்ளியின்பெயர்தமிழ் !அஞ்சல் குறியீடு !வட்டாரம் !மாணவர்கள் !ஆசிரியர்கள் |- |BBD5047 |கெர்லிங் தோட்டம் |SJK(T) Ladang Kerling |கெர்லிங் தோட்டத் தமிழ்ப்பள்ளி |44100 |கெர்லிங் |110 |12 |} * [https://www.facebook.com/SJKTLadangKerling/photos கெர்லிங் தமிழ்ப்பள்ளியின் படங்கள்]
கேள்வி: கெர்லிங் - கற்றல் கற்பித்தல் பற்றி தகவல் சொல்.
பதில்: மாணவர்களுக்கான உணவு; மாணவர்களுக்கான போக்குவரத்து; ஆகியவை பள்ளியில் வழங்கப் படுகின்றன. காலை உணவும் மதிய உணவும் பள்ளியில் முற்றிலும் இலவசமாக கிடைக்கின்றன. அத்துடன் மாணவர்களுக்கான பேருந்து போக்குவரத்து வசதியும் இலவசம். {| class="wikitable" |+ மாணவர் எண்ணிக்கை உயர்வு |- ! 2014 !! 2015 !! 2016 !! 2017 !! 2018 !! 2019 !! 2020 |- | 58 || 65 || 83 || 93 || 103 || 103 || 110 |} அந்த வகையில், மாணவர்களின் வருகை சிக்கல் இல்லாமல் தொடர்கிறது; கற்றல் கற்பித்தல் திறன் உயர்கிறது. அத்துடன் அரசாங்க மழலையர் வகுப்பு இந்தப் பள்ளியில் இருப்பதால், பெரும்பாலும் முதலாம் ஆண்டுக்கு மாணவர் கிடைப்பதில் பிரச்சினைகள் ஏற்படுவது இல்லை.
கேள்வி: கெர்லிங் - தேர்ச்சி நிலை உயர்வு குறித்து விரிவாக சொல்லுங்கள்.
பதில்: 2014-ஆம் ஆண்டில் இருந்து 2020-ஆம் ஆண்டுக்குள் ஏறக்குறைய 90 விழுக்காடு மாணவர் எண்ணிக்கை உயர்வை இந்தப்பள்ளி பதிவு செய்து உள்ளது. அதே வேளையில், பள்ளியின் ஆறாம் ஆண்டு (யூ.பி.எஸ்.ஆர்.) தேர்ச்சி நிலையில், 2019-இல் மலாய்மொழி (92%) தவிர, மற்ற அனைத்து பாடங்களிலும் 100 விழுக்காடு உயர்வு கண்டுள்ளது. குறைவான மாணவர் எண்ணிக்கையில் இருந்தாலும்; அறிவியல், விளையாட்டு, மொழிப்படைப்பு உள்ளிட்ட பல பிரிவுகளில்; இந்தப் பள்ளி தேசிய அளவில் நிறைவான சாதனைகளைப் படைத்து வருகின்றது.